ምስቶም ኣብቲ መድረኽ ዝተረኸቡ ካብ ቀደሙ 'ውን ፀገም ኣይነበረናን። እቲ ዋና ሕቶ እቲ ሕዚ ዘሎ አመራርሓ ህወሓት ንሶም ድዮም ዝዝውሩዎ ወይስ እቶም ካልኦት ዝብል እዩ። ክሳብ ክንደይ ለውጢ የድልየና እዩ ኢሎም ምስ አማራፂ ሓሳብ ዘለዎም ሰባት ሓቢሮም ንምስራሕ ድልውነት ኣሎ እዩ እቲ ሕቶ። ኣብ ናይ ባዕልኻ እምባ ወፂኻ 'ንሕና ዝበልናኩም ጥራሕ ግበሩ" ፡ እቲ ዘሎ ቅልውላው "በቲ ናትና መገዲ ጥራሕ እዩ ዝፍታሕ" ዝብል ሰብ እንተሎ ግዘ ጥራሕ እዩ ዝፈርዶ ። ባዕሎም ክፈትሑዎ ከምዘይክእሉ ብታሪኽ ተረጋጊፁ እዩ። ሐዝ'ውን ክንፍትን ኢና እዮም ዝብሉ ዘለዉ። ብሓፈሻ ህወሓት ክትልወጥ ትኽእል እያ ዝብል ተስፋ ዶ ኣለካ ወይስ እቲ ኣብ ደገ ብፍላይ ኣብ ማሕበራዊ ሚድያ ዝነጥፍ ዘሎ መንእሰይ ከምብሓድሽ ተወዲቡ ክቃለስ ኣለዎ ትብል?
